						Anexa nr. 1  proiect HCL nr. 96/16.03.2023


 Modificări propuse  Contractului de Delegare a Gestiunii serviciilor publice de alimentare cu apă și de canalizare nr.20/06.11.2009, încheiat de către Asociație cu Societatea SECOM S.A.


1.Articolul 17 – Obligaţiile Autorităţii delegante Dispoziţii generale  se va completa  şi v-a  avea următoarea formă:
Obligațiile Autorității delegante sunt: 
1. să elaboreze și să aprobe normele locale și regulamentul de organizare și funcționare a serviciilor publice de alimentare cu apă și de canalizare pe baza normelor-cadru, în conformitate cu legislația în vigoare; 
2. să aprobe tarifele pentru serviciile publice de alimentare cu apă și de canalizare,
3. să verifice periodic următoarele: 
a. serviciile publice de alimentare cu apă și de canalizare furnizate și nivelul de calitate al acestora; 
b. îndeplinirea indicatorilor de performanță și aplicarea penalităților pentru neîndeplinirea acestora; 
c. menținerea echilibrului contractual rezultat prin licitație și stabilit prin regulamentul de organizare și funcționare a serviciilor publice de alimentare cu apă și de canalizare; 
d. asigurarea unor relații echidistante și echilibrate între Operator și Utilizatori; 
e. clauzele de administrare, întreținere și predare a Bunurilor Publice, planul social de limitare a efectelor negative ale concedierilor; 
f. independența managerială a Operatorului față de orice ingerințe ale autorităților și instituțiilor publice; 
4. să predea Operatorului la Data Intrării în Vigoare a prezentului Contract toate bunurile, instalațiile, echipamentele și dotările aferente întregii activități, cu inventarul existent, libere de orice sarcini, pe bază de proces-verbal de predare-preluare;
5. să notifice părților interesate informații referitoare la încheierea prezentului Contract; 
6. să faciliteze Operatorului autorizarea lucrărilor și investițiilor pe domeniul public și privat, în conformitate cu reglementările legale în vigoare; 
7. să-și asume pe perioada derulării Contractului toate responsabilitățile și obligațiile ce decurg din calitatea sa de proprietar, cu excepția celor transferate în mod explicit în sarcina Operatorului prin Contractul de delegare; 
8. să ia toate măsurile pentru înlocuirea bunurilor scoase din uz, în așa fel încât capacitatea de a realiza serviciile publice de alimentare cu apă și de canalizare să rămână cel puțin constantă pe toată durata concesiunii; 
9. să nu-l tulbure pe Operator în exercițiul drepturilor rezultate din prezentul Contract de delegare; 
10. să nu modifice în mod unilateral Contractul de delegare în afară de cazurile prevăzute expres de lege; 
11. să notifice Operatorului apariția oricăror împrejurări de natură să aducă atingere drepturilor Operatorului.
12. să realizeze setul de date spațiale, privind utilitățile publice la nivelul fiecărei unități administrativ-teritoriale, definit conform dispozițiilor art. 3 lit. d) din Ordonanța Guvernului nr. 4/2010 privind instituirea Infrastructurii naționale pentru informații spațiale în România, republicată.
13. să adopte hotărâri în legătură cu: 
a. aprobarea modificării contractelor de delegare a gestiunii,
b. aprobarea stabilirii, ajustării sau modificării prețurilor și tarifelor, după caz, în condițiile legii speciale, cu respectarea normelor metodologice/procedurilor elaborate și aprobate de autoritățile de reglementare competente.
14. să exercite drepturile și obligațiile prevăzute la art. 8 alin. (3) lit. a), d 1 ), d 2 ), i)- k), art. 9 alin. (2) lit. g), art. 27, art. 29 alin. (2) și art. 30 alin. (5) din Legea 51/2006, în baza unui mandat special, din partea autorităților deliberative ale unităților administrativ-teritoriale membre ale asociației.
15.  de a înregistra infrastructura rezultată din investițiile efectuate pentru reabilitarea, modernizarea și/sau extinderea sistemelor de alimentare cu apă și de canalizare ca și bunuri de retur și de a  recupera investițiile menționate mai sus, din amortizare în conformitate cu prevederile legale pentru partea finanțată din fonduri proprii și, respectiv, prin redevența stabilită potrivit contractului de delegare pentru partea finanțată din fonduri publice.
16. să ia în considerare la stabilirea nivelului redevenței valoarea calculată similar amortizării pentru mijloacele fixe aflate în proprietate publică și puse la dispoziție Operatorului odată cu încredințarea serviciului/activității de utilități publice și gradul de suportabilitate al populației.
17. să aprobe strategiile locale de înființare, organizare, gestiune și funcționare a serviciului de alimentare cu apă și de canalizare.
18. să aprobe programele de investiții privind înființarea, dezvoltarea, modernizarea și reabilitarea infrastructurii  tehnico- edilitare aferente serviciului.
19. să aprobe indicatorii de performanță ai serviciului, numai după se aceștia au fost supuși dezbaterii publice.
20. să țină evidența persoanelor fizice și juridice care nu se conectează la sistemele publice de canalizare existente sau nou-înființate în condițiile prevăzute la art. 31 alin. (14) și care nu evacuează apa uzată la rețeaua publică de canalizare existentă, în colaborare cu operatorii/ operatorii regionali, să inventarieze sistemele individuale de colectare a apelor uzate și să notifice populația pentru conformare.
21. să introducă în baza de date stabilită la nivelul Administrației Naționale " Apele Române" o dată la 2 ani datele și informațiile pentru evaluarea stadiului implementării cerințelor prevăzute în Hotărârea Guvernului nr. 188/2002 pentru aprobarea unor norme privind condițiile de descărcare în mediul acvatic a apelor uzate, cu modificările și completările ulterioare, și, semestrial, stadiul realizării lucrărilor pentru epurarea apelor uzate urbane și a capacităților în execuție și puse în funcțiune pentru aglomerări umane, inclusiv situația investițiilor realizate, pentru stabilirea conformării aglomerărilor umane. 
22. de aprobare  a unei strategii tarifare elaborate  de către unitatea administrative teritorială / asociația de dezvoltare intercomunitară pentru o perioadă de minimum 5 ani, în vederea aprobării acesteia de către Asociație . Strategia de tarifare se elaborează pe baza planului de afaceri realizat de către Operatorul regional și se fundamentează pe baza metodologiei elaborate și aprobate de către autoritatea de reglementare competentă, prin raportare la rata de suportabilitate a populației pe întreaga perioadă de reglementare, pornind de la prețurile şi tarifele în vigoare, şi realizând o prognoză a evoluţiei acestora, atât în termeni reali, cât şi cu rata inflaţiei, pe baza cheltuielilor de operare şi întreţinere, a cheltuielilor cu redevenţa, a amortismentelor aferente capitalului imobilizat în active corporale şi necorporale, a costurilor pentru protecţia mediului, a costurilor financiare asociate creditelor contractate, a costurilor derivând din contractul de delegare a gestiunii, precum şi a unei cote de profit rezonabile.
23. de adoptare a unor măsuri de protecţie socială pentru categoriile defavorizate de utilizatori, pentru a asigura suportabilitatea tuturor utilizatorilor casnici, în cazul în care, din motive de costuri de operare ridicate legate de sustenabilitatea pe termen scurt şi mediu a planului de afaceri, rata de suportabilitate prognozată înregistrează valori de peste 3%.
24. de aprobare a unei cote corespunzătoare pierderilor justificate de natură tehnică a sistemelor de alimentare cu apă şi de canalizare. În vederea fundamentării preţurilor şi tarifelor pe baza bilanţului apei. În cazul sistemelor noi de alimentare cu apă, nivelul pierderilor de apă se stabileşte de către unităţile administrative-teritoriale sau, după caz, asociaţiile de dezvoltare intercomunitară, pe baza datelor de proiect şi normativelor tehnice în vigoare.
25. de aprobare a Planului de afaceri, elaborat de către Operatorul regional în corelare cu strategia de dezvoltare a serviciului,  plan care trebuie să conţină cel puţin o componentă operaţională şi una investiţională şi include obiective de îmbunătăţire a activităţilor, măsuri de eficientizare şi ţinte clare pentru perioada reglementată.

2. Articolul 16 – Drepturile Autorităţii delegante – Dispoziţii generale  se completează şi v-a avea următoare formă:
       16.1. Autoritatea deleganta are următoarele drepturi: 
1. să stabilească programele de reabilitare, extindere şi modernizare a dotărilor existente; 
2. să aprobe studiile de fezabilitate privind reabilitarea, extinderea şi modernizarea dotărilor publice aferente serviciilor publice de alimentare cu apă şi de canalizare; 
3. să coordoneze proiectarea şi execuţia lucrărilor tehnico-edilitare, de investiţii, în scopul realizării acestora într-o concepţie unitară, corelată cu programele de dezvoltare economico-socială a localităţilor şi de amenajare a teritoriului, de urbanism şi de mediu; 
4. să realizeze investiţii de interes comun în domeniul infrastructurii tehnico-edilitare aferente serviciilor publice de alimentare cu apă şi de canalizare prin asociere intercomunală; 
5. să finanţeze realizarea de lucrări necesare serviciilor publice de alimentare cu apă şi de canalizare; 
6. să contracteze şi să garanteze în condiţiile legii împrumuturi pentru finanţarea programelor de investiţii din infrastructura aferentă serviciilor publice de alimentare cu apă şi de canalizare; 
7. să inspecteze bunurile, activităţile şi serviciile publice concesionate, să verifice stadiul de realizare a investiţiilor, precum şi modul în care este satisfăcut interesul public, să verifice respectarea obligaţiilor asumate prin Contract, cu notificarea prealabilă a Operatorului şi în condiţiile prevăzute în caietul de sarcini şi în regulamentul de organizare şi funcţionare a serviciilor publice de alimentare cu apă şi de canalizare; 
8. să îşi manifeste intenţia de a dobândi Bunurile de Preluare şi de a solicita operatorului încheierea contractului de vânzare-cumpărare cu privire la aceste bunuri; 
9. să modifice în mod unilateral partea reglementară a contractului de delegare din motive excepţionale legate de interesul naţional sau local; 
10. să aprobe structura şi ajustările de tarife propuse de către Operator si avizate de către A.N.R.S.C.  în conformitate cu prevederile legale în vigoare; 
11. să rezilieze Contractul în cazul în care Operatorul nu îşi respectă obligaţiile asumate prin prezentul Contract de delegare.
12. de a mandata asociaţia de dezvoltare intercomunitară să exercite, în numele şi pe seama lor, atribuţiile prevăzute la art. 8 alin. (3), art. 9 şi art. 22 alin. (3) şi (4),din Legea 51/2006, cu excepţia celor prevăzute la art. 8 alin. (3) lit. b)- d), f)- h) şi art. 9 alin. (1) lit. d) din Legea 51/2006.

3. Articolul 36 – Preţurile, Tarifele şi alte surse de venit – Dispoziţii generale - se modifică şi v-a avea următoare formă:
Aliniatul 1 –rămâne neschimbat
Aliniatul 2 se modifică şi v-a avea următoarea formă:
Operatorul va încasa toate veniturile rezultate din aplicarea preţurilor şi tarifelor către Utilizatorii Serviciilor, pe baza facturilor emise de operatori, a contravalorii serviciilor furnizate/prestate.
 	Operatorul va încasa de asemenea toate veniturile rezultate din serviciile şi lucrările de instalare şi, dacă este cazul întreţinere a contoarelor, lucrări care sunt făcute, în condiţiile legii, precum şi costurile şi penalităţile legate de întreruperea şi reluarea alimentării.
În cazul în care proiectele de investiţii în sistemele de alimentare cu apă şi de canalizare se dezvoltă prin fonduri publice asigurate, integral sau în parte, de la bugetul de stat şi/sau din fonduri nerambursabile, finanţarea serviciului se face prin aplicarea de către operator a preţului/tarifului unic şi a strategiei tarifare, care se fundamentează în conformitate cu Metodologia de analiză cost-beneficiu pentru investiţiile în infrastructura de apă, aprobată prin hotărâre a Guvernului.
Aliniatul 3 se modifică şi v-a avea următoarea formă:
3.  Tarifele practicate pentru serviciile de apă şi de canalizare se vor baza pe principiul acoperirii tuturor costurilor aferente activităţilor :
•	costuri de operare;
•	costuri de întreţinere şi reparaţii;
•	costuri financiare;
•	redevenţa;
•	realizarea de investiţii şi reparaţii capitale;
•	plata serviciului datoriei aferente creditelor contractate (incluzând principalul, dobânzile si comisioanele aferente);
•	profit (in conformitate cu prevederile legale) – care urmează a fi integral folosit pentru dezvoltare;
Structura tarifelor şi nivelele de tarifare trebuie să descurajeze risipa şi consumul în exces, şi trebuie să fie stabilite ţinând cont de gradul de suportabilitate al consumatorilor.

Strategia tarifară se elaborează de către unitatea administrativ-teritorială/Asociaţie pentru o perioadă de minimum 5 ani, se actualizează ori de câte ori este necesar şi se aprobă prin hotărâre a autorităţii deliberative a unităţii administrativ-teritoriale sau, după caz, prin hotărâre a adunării generale a Asociaţiei având ca scop serviciul de alimentare cu apă şi de canalizare, în baza mandatului special primit de la toate unităţile administrativ-teritoriale membre în care operatorul regional prestează serviciul de alimentare cu apă şi de canalizare. Strategia de tarifare se elaborează pe baza planului de afaceri realizat de către Operatorul regional şi se fundamentează pe baza metodologiei elaborate şi aprobate de către autoritatea de reglementare competentă, prin raportare la rata de suportabilitate a populaţiei pe întreaga perioadă de reglementare, pornind de la preţurile şi tarifele în vigoare, şi realizând o prognoză a evoluţiei acestora, atât în termeni reali, cât şi cu rata inflaţiei, pe baza cheltuielilor de operare şi întreţinere, a cheltuielilor cu redevenţa, a amortismentelor aferente capitalului imobilizat în active corporale şi necorporale, a costurilor pentru protecţia mediului, a costurilor financiare asociate creditelor contractate, a costurilor derivând din contractul de delegare a gestiunii, precum şi a unei cote de profit rezonabile.
Pentru a asigura suportabilitatea tuturor utilizatorilor casnici, în cazul în care, din motive de costuri de operare ridicate legate de sustenabilitatea pe termen scurt şi mediu a planului de afaceri, rata de suportabilitate prognozată înregistrează valori de peste 3%, autorităţile  administraţiei publice locale adoptă unele măsuri de protecţie socială pentru categoriile defavorizate de utilizatori.
Strategia de tarifare aferentă planului de afaceri, elaborat de către Operatorul regional în corelare cu strategia de dezvoltare a serviciului,  plan care trebuie să conţină cel puţin o componentă operaţională şi una investiţională şi include obiective de îmbunătăţire a activităţilor, măsuri de eficientizare şi ţinte clare pentru perioada reglementată, în care autoritatea de reglementare stabileşte, prin raportare la gradul de suportabilitate al populaţiei, un plafon pentru preţuri şi tarife, pe care Operatorul regional le poate percepe utilizatorilor pentru o perioadă determinată de timp pentru a-şi îndeplini obligaţiile de serviciu public.
Strategia de stabilire a tarifelor începând cu data intrării în vigoare a prezentului contract va incorpora si prevederile Hotărârea nr. 246/2006 pentru aprobarea Strategiei naţionale privind accelerarea dezvoltării serviciilor comunitare de utilităţi publice.
Strategia de tarifare va presupune ajustări ale tarifelor in fiecare an la data de 1 ianuarie/iulie atât cu inflaţia cumulată pe ultimul an, cât şi în termeni reali. În contractul de delegare va fi inclus un tabel cu ajustări ale tarifelor în termeni reali necesare pentru a asigura o dezvoltare durabila a operatorului, realizarea de investiţii pentru a îndeplini cerinţele Directivelor Europene şi accesarea fondurilor de coeziune pentru primii trei ani. Tabelul cu ajustările de tarife în termeni reali pentru primii trei ani  va fi prezentat de concesionar până la data expirării Perioadei de Tranziţie şi se constituie anexa 4 la prezentul contract.
Ajustările de tarife în termeni reali  reprezintă o estimare a tarifelor minime necesare luând în considerare evoluţia viitoare a costurilor de operare şi impactul proiectelor de investiţii finanţate din fonduri de coeziune. Aceste tarife pot suferi ajustări şi modificări în funcţie de următoarele elemente:
-	condiţionalităţile incluse în decizie/contract de finanţare pentru obţinerea finanţării din fonduri de coeziune sau de la bugetul de stat;
-	condiţionalităţile incluse în contractul de împrumut pentru co-finanţarea proiectului finanţat din fonduri de coeziune;
-	rezultatele proiecţiilor financiare din planul de afaceri realizat de Societate împreună cu echipa de consultanţă FOPIP;
-	impactul strategiilor viitoare de investiţii în conformitate cu master planul.
Toate aceste majorări se vor face de la un tarif iniţial prevăzut în contractul de delegare şi care se va aplica de la data intrării în vigoare a contractului.
Prin acceptarea şi semnarea prezentului contract de delegare a gestiunii, Consiliile Locale ale Unităţilor Administrativ Teritoriale accepta acest mecanism de tarifare. Acceptarea mecanismului de tarifare prezentat reprezintă automat şi decizie de aprobare a tarifelor viitoare pe care Concesionarul le va calcula conform metodologiei prezentate si aprobate de Autoritatea deleganta.
În prima jumătate a fiecărui an, prin actualizarea planului de afaceri al operatorului, se va estima necesitatea de ajustări de tarife suplimentare. În cazul în care aceste creşteri de tarife suplimentare sunt necesare, Operatorul va pregăti un studiu în acest sens, care va fi supus aprobării fiecărei Unităţi Administrativ Teritoriale, prin intermediul Asociaţiei. 
Tarifele vor include toate costurile ocazionate de sarcinile apărute ulterior semnării delegării gestiunii.
Stabilirea nivelului preţului/tarifului unic se aprobă, cu avizul A.N.R.S.C., prin hotărâre a autorităţii delegante sau, după caz, cu respectarea mandatului încredinţat, prin hotărâre a adunării generale a Asociaţiei. După stabilire, ajustările ulterioare ale preţului/tarifului unic se aprobă de către A.N.R.S.C. în conformitate cu strategia de tarifare şi cu formulele prevăzute în contractul de delegare a gestiunii şi/sau în contractele de cofinanţare, anexe la contractul de delegare.
În cazul în care proiectele de investiţii în sistemele de alimentare cu apă şi de canalizare se dezvoltă prin fonduri publice asigurate de la bugetul local şi/sau din fondurile proprii ale operatorilor, finanţarea serviciului se face prin aplicarea de către operator a preţurilor şi tarifelor care se fundamentează pe baza fişelor de fundamentare pe elemente de cheltuieli întocmite conform metodologiei de stabilire, ajustare sau modificare a preţurilor/tarifelor pentru serviciile publice de alimentare cu apă şi de canalizare, elaborată de A.N.R.S.C. şi aprobată prin ordin al preşedintelui acesteia. 
Conform prevederilor legale, Operatorul  va prezenta ANRSC documentaţia de ajustare a tarifelor conform legislaţiei în vigoare si metodologiei de calcul prezentate.
ANEXA 4 – AJUSTAREA TARIFELOR IN TERMENI REALI
Aliniatul 1 –rămâne neschimbat
Aliniatul 2 rămâne neschimbat
Aliniatul 3 rămâne neschimbat
Aliniatul 4  şi 5 se elimină
Aliniatul 6 rămâne neschimbat
Aliniatul 7 rămâne neschimbat
4. Articolul 39 – Alte costuri, taxe şi suprataxe – dispoziţii generale, se modifică şi v-a avea următoarea formă:
1. Introducerea de noi costuri, taxe şi creşterea sau reducerea taxelor şi costurilor existente constituie circumstanţe neprevăzute în sensul art. 63 de mai jos şi vor conduce la negocieri între Operator şi Autoritatea deleganta privind posibile modificări ale mecanismului de modificare/ ajustare a preţurilor şi tarifelor.
2. Redevenţa
Operatorul va plăti Autorităţii delegante o redevenţă în termenii şi condiţiile prevăzute mai jos:
1) Redevenţa reprezintă o sumă ce nu poate depăşi valoarea amortizării mijloacelor fixe aflate în proprietatea publică şi puse la dispoziţia Operatorului odată cu încredinţarea serviciului public de alimentare cu apă şi de canalizare şi gradul e suportabilitate al populaţiei, calculată la 31 decembrie a anului anterior .
2) Redevenţa cuvenită fiecărei unităţi administrativ-teritoriale, semnatară a Contractului de delegare, se calculează proporţional cu valoarea totală a bunurilor de retur concesionate.
3) Nivelul anual al redevenței, calculat ca echivalent al amortizării patrimoniului public, nu poate fi mai mic decât nivelul anual al redevenței incluse în preţul/tariful unic din ultimul an al strategiei de tarifare precedente sau, după caz, în fişa de fundamentare precedentă, redevență care trebuie stabilită cel puţin la nivelul serviciului datoriei aferent împrumuturilor pentru finanțarea/cofinanțarea proiectelor de investiții.
4) Redevenţa pentru bunurile publice se calculează în funcţie de durata de funcţionare medie a activelor respective şi se include gradual în nivelul preţului/tarifului, pe baza unui grafic de eşalonare al acesteia stabilit prin planul de afaceri.
5) Redevenţa va fi inclusă în bugetul de venituri şi cheltuieli al autorităţii delegante, din care se pot efectua lucrări de investiţii la bunurile, aferente infrastructuri de apăşi de canalizare,  care constituie domeniul public  sau se poate vira în contul ID  conform dispoziţiilor legale în vigoare.
6) Plata redevenţei pentru Autoritatea delegantă de către Operator se poate face  şi anticipat, fără a se face regularizarea la sfârşitul termenului de plata( 15 decembrie   a fiecărui an).
7) Neplata redevenţei către Autoritatea delegantă sau executarea cu întârziere a acestei obligaţii conduce la calcularea şi facturarea de majorări de întârziere în sarcina operatorului conform prevederilor legale.
8) Plata Redevenţei va reveni exclusiv Operatorului, iar acesta nu va avea dreptul să considere faptul că Autoritatea deleganta nu a solicitat efectuarea plăţii ca un motiv pentru neefectuarea de către Operator la timp a plăţilor privind Redevenţa
9) Valoarea şi scadenţa Redevenţei pot fi modificate cu  acordul Părţilor prin act adiţional.
Până la data finalizării strategiei de tarifare 2020-2025, aflata în implementare, se menţine redevenţa,stabilită la data încheierii Contractului de delegare, în sumă fixă de 50 000 euro/an, doar pentru municipiul Drobeta Turnu Severin.
Autoritatea deleganta poate  să finanţeze anual investiţii în sistemele concesionate de o valoare cel puţin echivalentă cu valoarea redevenţei plătite de Operator, cu respectarea prevederilor legale aplicabile.
5. Articolul 66 – Alte cazuri de încetare a Contractului de delegare – Dispoziţii generale, se completează şi v-a avea următoarea forma:
1.Contractul de delegare poate înceta imediat în cazul lichidării judiciare, reorganizării judiciare cu sau fără autorizarea continuării activităţii, faliment în ceea ce-l priveşte pe Operator sau legat de aceasta şi în cazul unei schimbări în condiţiile de control al capitalului său de către acţionari faţă de situaţia de la data semnării prezentului Contract de delegare, dacă acea schimbare ar putea pune în pericol buna furnizare a Serviciilor.
Încetarea are loc din vina, pe cheltuiala şi pe riscul Operatorului, în condiţiile prevăzute în art. 65 de mai sus şi cu efectele stabilite în art. 67 de mai jos.
2.Contractul de delegare poate înceta în cazul nerespectării obligaţiilor contractuale de către Autoritatea deleganta, prin reziliere de către Operator, cu plata de despăgubiri în sarcina Autorităţii delegant. Operatorul va avea dreptul (dar nu obligaţia) să rezilieze prezentul Contract în caz de încălcare importantă, de către Autoritatea deleganta, a oricăreia din obligaţiile sale, asumate în baza prezentului Contract, care are un efect negativ semnificativ asupra drepturilor sau obligaţiilor Operatorului, în baza prezentului Contract. În cazul în care Operatorul are dreptul să rezilieze prezentul Contract, se va aplica mutatis mutandis procedura prevăzută la art. 65 punctele 1 şi 2.
3.Autoritaţile delegante, semnatare ale Contractului de delegare, se pot retrage din Asociaţie înainte de data expirării contractelor de delegare a gestiunii serviciilor numai cu acordul majorităţii celorlalte unităţi administrativ - teritoriale membre, exprimat prin hotărâri ale autorităţilor deliberative ale acestora, precum şi cu acordul scris al entităţilor finanţatoare,  în situaţia în care beneficiază de proiecte de investiţii cofinanţate din fonduri europene, şi numai după plata despăgubirilor prevăzute în contractele de delegare a gestiunii serviciilor sau, după caz, în statutul Asociaţie.

[bookmark: _Toc127338253][bookmark: _Toc160365264]6. Articolul 11 – Lucrările de Extindere sau Consolidare (Reabilitare) Finanţate de Utilizatori - Dispoziţii partea comună , aliniatele 1, şi 2 se modifică şi vor  avea următoarea formă:
“11.1 În interiorul Ariilor de distribuţie a Apei si de Colectare a Apelor uzate lucrările de extindere trebuie executate de operator pe cheltuiala sa. Lucrările care nu sunt cuprinse în investiţiile contractuale sunt plătite din surse identificate cu acordul Autorităţii Delegante a UAT-ului respectiv.
11.2 În afara Ariilor de distributia apei si de colectare a apelor uzate, lucrările de extindere sau de consolidare sunt efectuate de către Operator.  Lucrările care nu sunt cuprinse în investițiile contractuale sunt plătite din surse identificate cu acordul Autorității Delegante a UAT-ului respective 
11.3 Un Utilizator nou poate fi branşat/racordat la o prelungire finanţată deja de unul sau mai mulţi Utilizatori doar dacă, în prealabil, rambursează acestor Utilizatori o sumă proporţională cu debitul de apă potabilă sau de apă uzată pe care contractează să o utilizeze, conform cotei-părţi utilizate din echipamente şi instalaţii. Calculul acestei sume trebuie să ţină cont de suma totală a cheltuielilor pentru prima branşare/racordare, care au fost suportate de Utilizatorii antemenţionaţi, din care se scade o şaizecime (1/60) pentru fiecare lună scursă de la data punerii în funcţiune a prelungirii. “
7. Articolul 47 – Obligaţia de a consimţi la încheierea  la încheierea contractelor de branşament/racordare şi utilizare de servicii– Dispoziţii partea comună , aliniatele 3,4 şi 6 se modifică şi vor  avea următoarea formă:
“47.1	Operatorul trebuie să consimtă la încheierea unui contract cu orice persoană care solicită să devină Utilizator, aflat în interiorul Perimetrului de Distribuţie a Apei şi al Perimetrului de Colectare a Apei Uzate, conform prevederilor articolului 19 din Dispoziţiile Generale ale Contractului de Delegare şi în termenele şi condiţiile prezentului articol.
47.2	De asemenea, Operatorul trebuie să analizeze cererea de branşare a oricărei persoane ce doreşte să devină Utilizator, aflată în interiorul Ariei Concesiunii, dar în exteriorul Perimetrelor de Distribuţie a Apei şi de Colectare a Apei Uzate aplicabile.
Această solicitare va fi tratată în termenului stabilit în anexa 4 la Dispoziţiile Speciale - Partea de Apă şi în anexa 4 la Dispoziţiile Speciale – Partea de Canalizare. În răspunsul său către persoana care doreşte să devină Utilizator, Operatorul va arăta condiţiile de cost şi timp pentru realizarea Branşamentului/Racordului, conform tipului de branşare/racordare solicitată.
Dacă este cazul, Operatorul trebuie să explice în scris motivele pentru care nu va da curs solicitării venite din partea persoanei care doreşte să devină Utilizator
47.3 Obligatia Operatorului menționată în articolul 47.1 va fi tratată în conformitate cu prevederile art. 9 din Contractul de delegare – dispoziții speciale partea de apă și art.8 din Contractul de delegare-dispoziții special partea de canalizare. “
47.4 “ Orice utilizator care solicită modificarea caracteristicilor unui branșament/racord existent trebuie să plătească Operatorului cheltuielile aferente modificărilor solicitate.
47.5	Operatorul poate amâna obligaţia sa de a încheia contractul până la soluţionarea tuturor potenţialelor datorii sau litigii în legătură cu contracte anterioare, înregistrate în evidenţele Operatorului, în legătură cu respectivul Utilizator sau cu respectiva persoană ce doreşte să devină Utilizator.
47.6	“ Cu respectarea prevederilor articolului 47.7 de mai jos, Operatorul se angajează să asigure furnizarea apei potabile şi canalizării:
a) Dacă există un Branşament/Racord, în termenul maxim prevăzut în anexa3 la Dispoziţiile Speciale – Partea de Apă şi în anexa 3 la Dispoziţiile Speciale – Partea de Canalizare 
b) Dacă trebuie realizat un nou Branşament/Racord, în termenul maxim prevăzut în anexa 3 la Dispoziţiile Speciale - Partea de Apă şi în anexa 3 la Dispoziţiile Speciale – Partea de Canalizare, care curge de la una dintre următoarele date:
· plata taxelor de branşare/racordare,
· dacă este cazul, executarea Lucrărilor de Extindere sau de Consolidare (Reabilitare).
În sensul Contractului de Delegare, un Branşament/Racord nou înseamnă un branşament/racord realizat pentru prima dată într-un anumit amplasament .
47.7	În situaţia în care un Branşament/Racord nou necesită executarea de Lucrări de Extindere sau Consolidare (Reabilitare), Operatorul va analiza modalităţile în care poate să dea curs acestei solicitări şi îl informează pe solicitant asupra condiţiilor de costuri şi de timp. Dacă cererea nu poate fi satisfăcută într-un termen şi cu un cost rezonabile, Operatorul va notifica solicitantului motivele refuzului, în termen de 2(doua) luni de la data cererii. Operatorul va ţine la dispoziţia Autoritatii delegante toate documentele în legătură cu cererile de branşare/racordare refuzate.
47.8	Orice depăşire nejustificată de către Operator a termenelor stabilite în articolele 47.6 şi 47.7 de mai sus constituie o nerespectare de către Operator a obligaţiilor sale născute din Contractul de Delegare, fără vreo limitare a obligaţiilor sale faţă de solicitant.
47.9	Orice litigiu dintre Operator şi solicitant în legătură cu un refuz al Operatorului de a consimţi la branşarea/racordare respectivului solicitant sau în legătură cu termenele prevăzute de articolul 47.6(b) de mai sus, va fi dedus judecăţii instanţei judecătoreşti competente.”

[bookmark: _Toc142907578][bookmark: _Toc160366384]8. Articolul 9- Branşamentele – Dispoziţii speciale - partea de apă,  se modifică şi vor  avea următoarea formă:
“1.Branșamentul deserveste un singur utilizator. În cazuri bine justificate și atunci când condițiile tehnice nu permit altă soluție se poate admite alimentarea mai multor utilizatori pe același branșament, aceștia având contoare separate.
2.Branșamentele sunt montate de Operator sau supervizate de Operator. Costurile montării sunt suportate fie de Operator conform BVC aprobat, fie de către Autoritatea Delegantă din bugetul propriu al fiecarui UAT responsabil. Orice cheltuieli legate de înlocuirea/schimbarea unui branșament datorită creșterii nevoilor cad în sarcina utilizatorului.
3.Branșamentele fac parte din domeniul public și sunt bunuri încredințate de către Autoritatea delegantă Operatorului. Toate branșamentele sunt întreținute, reparate sau înlăturate pe cheltuiala Operatorului. Cu toate acestea, reparațiile, modificările sau deplasările survenite la cererea utilizatorului vor fi plătite de către utilizator. 
4.În interiorul perimetrului de distribuție a apei, Operatorul va executa/superviza  toate lucrările de extindere necesare pentru noile branșamente. Aceste lucrări care nu sunt cuprinse în investițiile contractuale sunt plătite din surse identificate cu acordul Autorității Delegante a UAT-ului respectiv.
5.În afara perimetrului de distribuție a apei, Operatorul va executa/monitoriza lucrări de extindere pentru noile branșamente, acestea vor fi finanțate în condițiile legi” .

9. Articolul 8- Racorduri – Dispoziţii speciale - partea de canalizare,  se modifică şi vor  avea următoarea formă:
“1.Un racord deservește de regula un singur utilizator.
2.Racordurile sunt montate de Operator sau supervizate de Operator. Costurile montării sunt suportate fie de Operator conform BVC aprobat, fie de Autoritatea Delegantă din bugetul propriu al fiecărui UAT responsabil. Orice cheltuieli legate de înlocuirea/schimbarea unui racord datorită creșterii nevoilor cad în sarcina utilizatorului.
3.Racordurile fac parte din domeniul public și sunt bunuri încredințate de către Autoritatea deleganta Operatorului. Toate racordurile sunt întreținute, reparate sau înlăturate pe cheltuiala Operatorului. Cu toate acestea, reparațiile, modificările sau deplasările survenite la cererea utilizatorului vor fi plătite de către utilizator.
4.În interiorul perimetrului de colectare a apei uzate, Operatorul va executa/superviza  toate lucrările de extindere necesare pentru noile racorduri. Aceste lucrări care nu sunt cuprinse în investițiile contractuale sunt plătite din surse identificate cu acordul Autorității Delegante.
5.În afara perimetrului de colectare a apei uzate, Operatorul va executa/monitoriza lucrări de extindere pentru noile racorduri, acestea vor fi finanțate în condițiile legi “.


